OpenLLM-France/wikimedia huggingface dataset:
# Sophie Prusia (Dugez Kourland)

Sophie von Preußen pe Sophie von Hohenzollern (en alamaneg), pe Sophie Prusia (1582-1610), a oa ur briñsez eus dugelezh Prusia, eus an Tiegezh Hohenzollern.
Merc'h e oa da Albrecht Friedrich von Preußen, dug Prusia, ha d'e bried Marie Eleonore von Jülich-Kleve-Berg (1550–1608), a oa merc'h d'an dug Wilhelm von Jülich-Kleve-Berg.
E miz Here 1609 e timezas Sophie da Wilhelm Kettler, mab da Gotthard Kettler eus Dugelezh Kourland ha da Anna, priñsez eus Mecklenburg-Schwerin.
E 1617 e savas bec'h gant an noblañsed, ken e rankas he fried kuitaat ar vro, ha dilezel e zugelezh.
Ur mab he doe Sophie, Jacob Kettler, a renas war-lerc'h e dad evel Dug Kourland.
| En e raok Elisabeth Magdalena Pomerania | Dugez Kourland 1609-1610 | War e lerc'h Ar varkgravez Louise Charlotte von Brandenburg Patrom:S-end |
# Sophie Marceau

Sophie Marceau (Sophie Danièle Sylvie Maupu hec'h anv en ti-kêr) a zo un aktourez (c'hoariva, sinema ha skinwel) c'hall, bet ganet d'ar 17 a viz Du 1966 e Pariz. He c'hentañ film (unan berr) evel filmaozerez ha saverez senario a oa deuet e-maez e 1995 : L'Aube à l'envers an titl anezhañ.
Deuet eo da vezañ brudet evel aktourez gant he c'hentañ film hir La Boum, sevenet e 1980 gant Claude Pinoteau, ha hi pevarzek vloaz d'an ampoent.

## He filmoù (er sinema)
### 1980-1989 : dek film

* 1980 : La Boum, sevenet gant Claude Pinoteau.
* 1982 : La Boum 2 gant Claude Pinoteau (eil film a-gevret).
* 1984 :
** Fort Saganne gant Alain Corneau,
** Joyeuses Pâques gant Georges Lautner.
* 1985 :
** L'Amour braque gant Andrzej Żuławski,
** Police gant Maurice Pialat.
* 1986 : Descente aux enfers gant Francis Girod.
* 1988 :
** Chouans ! gant Philippe de Broca,
** L'Étudiante gant Claude Pinoteau (trede film a-gevret).
* 1989 : Mes nuits sont plus belles que vos jours gant Andrzej Żuławski (eil film a-gevret).

### 1990-1999 : trizek film (tri warn-ugent en holl)

* 1990 : Pacific Palisades, sevenet gant Bernard Schmitt.
* 1991 :
** Pour Sacha gant Alexandre Arcady,
** La Note bleue gant Andrzej Żuławski (trede film a-gevret).
* 1993 : Fanfan gant Alexandre Jardin.
* 1994 : La Fille de d'Artagnan gant Bertrand Tavernier.
* 1995 :
** Braveheart gant Mel Gibson,
** Al di là delle nuvole gant Michelangelo Antonioni ha Wim Wenders.
* 1997 :
** Anna Karenina gant Bernard Rose,
** Marquise gant Véra Belmont,
** Firelight gant William Nicholson.
* 1999 :
** Lost & Found gant Jeff Pollack,
** A Midsummer Night's Dream gant Michael Hoffman,
** The World Is Not Enough gant Michael Apted.

### 2000-2009 : trizek film (c'hwec'h ha tregont en holl)

* 2000 : La Fidélité, sevenet gant Andrzej Żuławski (pevare film a-gevret).
* 2001 : Belphégor, le fantôme du Louvre gant Jean-Paul Salomé.
* 2003 :
** Alex & Emma gant Rob Reiner,
** Je reste ! gant Diane Kurys,
** Les Clefs de bagnole gant Laurent Baffie.
* 2004 : À ce soir gant Laure Duthilleul.
* 2005 : Anthony Zimmer gant Jérôme Salle.
* 2007 : La Disparue de Deauville savet ar senario anezhañ ha sevenet ganti hec'h-unan.
* 2008 :
** Les Femmes de l'ombre gant Jean-Paul Salomé (eil film a-gevret),
** LOL gant Lisa Azuelos,
** De l'autre côté du lit gant Pascale Pouzadoux.
* 2009 :
** Ne te retourne pas gant Marina de Van,
** L'Homme de chevet gant Alain Monne.

### 2010-2019 : seizh film (tri ha daou-ugent en holl)

* 2010 : L'Âge de raison, sevenet gant Yann Samuell.
* 2012 : Un bonheur n'arrive jamais seul gant James Huth.
* 2013 : Arrêtez-moi gant Jean-Paul Lilienfeld.
* 2014 :
** Une rencontre gant Lisa Azuelos (eil film a-gevret),
** Tu veux ou tu veux pas (film) gant Tonie Marshall.
* 2016 : La Taularde gant Audrey Estrougo.
* 2018 : Mme Mills, une voisine si parfaite gant Sophie Marceau hec'h-unan.

## Liammoù diavaez

* (fr) He fezhioù-c'hoari el lec'hienn Les Archives du Spectacle.
* (en) Sophie Marceau en IMDb.
* (fr) Sophie Marceau el lec'hienn Les GENS du CINEMA.
* (fr) Sophie Marceau el lec'hienn Ciné-Ressources.
# Sophie Magdalene von Brandenburg-Kulmbach

Sophie Magdalene von Brandenburg-Kulmbach (28 a viz Du 1700 e Schönberg - 27 a viz Mae 1770 e kastell Christiansborg e Kopenhagen) a oa ur briñsez alaman deuet da vout rouanez Danmark (1730-1746), ha Norge. Dimezet e oa e 1721 da Christian VI .
a vo kavet e Wikimedia Commons.
# Sophie Friederike von Mecklenburg

Sophie Friederike von Mecklenburg (Sophie Frederikke af Mecklenburg-Schwerin e daneg) a oa ur briñsez alaman, eus Mecklenburg-Schwerin, dimezet d'ur priñs danat. Mamm e oa da Christian VIII, a voe roue Danmark.

## He zud

Ganet e oa e Schwerin, ha merc'h e oa d'an dug Louis von Mecklenburg-Schwerin, eil mab Christian Louis II, Dug Mecklenburg-Schwerin, ha d'ar briñsez Charlotte Sophie von Sachsen-Coburg-Saalfeld.
C'hoar e oa da Frederick, hag a oa daou vloaz warni.

## Eured

D'an 21 a viz Here 1774, en Copenhagen, e timezas da Frederick Danmark ha Norge, mab da Frederick V Danmark, roue Danmark, ha d'e eil pried Juliane Marie von Brunswick-Wolfenbüttel, hag a oa rejant Danmark etre 1772 ha 1784. C'hwezek vloaz e oa neuze.
Brudet e oa Sophie Friederike da vezañ ur plac'h plijus, koantik ha speredek, ha goude mare diaes an eured en estrenvro e voe karet gant an holl. E-pad dek vloaz kentañ he friedelezh (1774-1784), ne c'hanas nemet teir merc'h, an div gentañ a oa marv-ganet, an drede ne vevas nemet pemp miz ;$^,$$^,$ n'eo nemet en 1786 he devoe ar bugel kentañ a chomas bev, he mab a deuas da vout ar roue Christian VIII, ha ne oa ket, marteze, diwar he fried.
Mat en em gleve an daou bried, war a ouzer. Koulskoude o devoe serc'h ha serc'heg: he mignonez Caja Hviid a oa serc'h he fried, ha tad he bugale-hi a vije bet un isofiser, Frederik von Blücher.
Mervel a reas e Palez Sorgenfri, e-kichen København .

## Bugale

Pemp bugel he doe :
* Juliane Marie (*/† 1784)
* Christian VIII (1786–1848), roue Danmark
* Juliane Sophie (1788–1850);
** dimezet e 1812 d'al Landgraf Wilhelm von Hessen-Philippsthal-Barchfeld
* Louise Charlotte (1789–1864);
** dimezet e 1810 d'al Landgraf Wilhelm von Hessen-Kassel-Rumpenheim
* Friedrich Ferdinand (1792–1863), 1848–1863, priñs pennhêr (Kronprinz) Danmark;
** dimezet e 1829 da Caroline, merc'h d'ar roue Frederig VI Danmark

## Notennoù

* ↑ Sophie Friederike Herzogin von Mecklenburg-Schwerin: in Cyberancestors.com [retrieved 10 June 2014].
* ↑ Sophie Friederike Herzogin von Mecklenburg-Schwerin in: the Peerage.com [retrieved 10 June 2014].
* ↑ Sophia Friderica Herzogin v.Mecklenburg-Schwerin in: genealogy Database by Herbert Stoyan [retrieved 10 October 2014].
* ↑ Rie Krarup: Female List and royal cargo. Gentle doves and conflict ladies in the history of Denmark.
# Sophie Luise von Mecklenburg-Schwerin

Sophie von Mecklenburg-Schwerin, pe Sophie Luise von Preußen (1685-1735), a oa merc'h da Frederig Iañ von Mecklenburg-Schwerin. Mervel a reas divugel, aet he spered diganti.
Dimeziñ a reas en miz Du 1708, da 23 bloaz, da Frederig Iañ (Prusia) (1657-1713), roue Prusia, 27 vloaz koshoc'h egeti. Hec'h anv-hi eo a voe roet d'an iliz Sophienkirche en Berlin. Eured Sophie Luise a voe jubennet gant Johann Kasimir Kolbe von Wartenberg, ministr-prezidant, a zalc'he war ar roue intañv dre ma ne oa pennhêr ebet c'hoazh.
Brudet e oa kened Sophie Luise, ma veze graet Gwener Mecklenburg („mecklenburgische Venus“) anezhi. Met ne oa ket desket kaer, goude ma ouie eus ar sonerezh ha komz galleg. Ne oa ket skañv avat, ha troet e oa gant ar relijion. Met ne oa ur spered kaer evel ar rouanez Sophie Charlotte en he raok. Tamm-ha-tamm e voe lakaet a-gostez e buhez al lez e Berlin.
Klask a reas, gant skoazell Mademoiselle Gravenitz, treiñ he fried roue diwar ar galvinegezh da vont a-du gant al luterianegezh. Gant se e save tabut etreze aliezik.
Un enebourez he devoa ivez, Catharina Rickers (1670, Lobith - 1734, Den Haag), a oa pried d'ar ministr Wartenberg, ha serc'h d'ar roue ouzhpenn.
Sophia Louise ne oa ket evit itrikoù ha kabaloù lez Berlin. Dindan levezon August Hermann Francke e oa ha repuiñ a rae er Pietism. Mont a reas he spered e belbi er Berliner Schloss ha spontañ a reas ar roue Frederig ken e kredas eo hi an hini a oa an "Iton Wenn " a c'hallje rakkemenn e varv dezhañ.
A-benn ar fin e troas he spered ha n'halle ket en em ziskouez ken dirak zan dud. E miz Genver 1713, un nebeud sizhunioù a-raok he marv, e voe kaset en dro da di he zud war urzh ar roue Frederig, da Mecklenburg-Schwerin. Bevañ a reas neuze e kastell Grabow. Pa varvas e voe beziet en iliz Schelfkirche St. Nikolai en Schwerin.
# Sophie Taeuber-Arp

Sophie Taeuber (19 a viz Genver 1889 e Davos - 13 a viz Genver 1943 e Zürich) a oa ul livourez hag ur gizellerez suis. Gwreg Jean Arp eo bet ivez.

## He buhez

Sophie Taeuber a studias an arzoù pleustrek e München hag e Hamburg. Gant he mignonez Mary Wigman e tizoloas an dañs, ha kentelioù he doe gant ar c'horollour Rudolf van Laban. E 1915 en em stalias e Zürich, ha dre ma oa barrek war an dañs e voe degemeret e Cabaret Voltaire. Dindan un anv faos ha gwisket gant maskloù e tañsas, peogwir ne vefe ket bet degemeret he dañsoù gant pennoù skol arzoù pleustrek Zürich (eno e kelennas Sophie Taeuber etre 1916 ha 1929). Er memes bloavezh e kejas ivez gant Jean Arp, e diskouezva Tanner. Dimeziña rejont d'an 20 a viz Here 1922. An daou anezho a gemeras perzh e dada. E dibenn ar bloavezhioù 1920 en em stalias e Pariz. Eno e kendalc'has da bleustriñ war an design, met chom a reas a-sav gant an dañs. En he livadurioù (levezonet a galz gant he stummadur en arzoù pleustrek) e c'haller gwelout penn-kentañ al livañ diheverz diazezet war ar ventoniezh (anvet ivez arz fetis). Etre 1926 ha 1928 e kemeras perzh Sophie Taeuber-Arp, Jean Arp ha Theo van Doesburg e raktres L'Aubette Strasbourg : ober a rejont war-dro ar sevel hag ar c'hinklañ. Dedennet e voe Sophie Taeuber gant ar raktres, dre ma klote gant mennozhioù ar Werkbund (lakaat an arzoù hag ar vuhez pemdez da gejañ), ul luskad he doa dedennet anezhi pa oa yaouankoc'h. Er bloavezhioù 1930 e tostaas ouzh luskad ar sevelouriezh. Ur gazetenn sevelour a savas hec'h-unan, anvet e oa Plastique. Sophie Taeuber ha Jean Arp az eas da repuiñ e Dordogne e 1940. E 1941 e krouas ur greizenn arzoù e Grasse, asambles gant Sonia Delaunay hag arzourien all. Mont a reas ar greizenn en-dro betek ma varvfe e 1943. Mervel a reas e Zürich d'an 13 a viz Genver 1943 : pistriet e voe gant unoksidenn garbon ur fornigell.
# Sophie Trébuchet

Sophie Trébuchet :
| Anv | Sophie Trébuchet |
| Ganet | 19 a viz Even 1772 Naoned, Breizh |
| Marvet | 27 a viz Even1821 Pariz, Bro-C'hall |
| Pried | Joseph Léopold Sigisbert Hugo |
| Bugale | Victor Hugo |
| kemmañ |
Sophie Françoise Trébuchet, ganet d'an 19 a viz Even 1772 e Naoned ha marvet d'ar 27 a viz Even 1821 e Pariz, a oa mamm ar skrivagner gall Victor Hugo. Gant he gwaz ar jeneral Joseph Hugo he doe daou vab all : Abel (an henañ) hag Eugène (an eil henañ).

## He buhez

Mervel a reas he zud, bourc'hizien eus Naoned, pa oa ur bugel. Fiziet e voe ar verc'hig e kerent dezhi ha bevañ a reas etre Naoned ha Kastell-Briant, gant ur voereb. E-keit ma oa an Dispac'h gall oc'h ober e reuz e Naoned e kejas ar plac'h yaouank eno e 1796 gant danvez he gwaz, a oa soudard republikan. Divizout a reas Sophie mont da Bariz gantañ, ha goude da Lunéville, Bastia, Besançon, lec'h m'edo galvet Joseph Hugo. He zri mab he doe d'ar mare-se, etre 1798 ha 1802 : Abel, Eugène ha Victor.
Goude se e tivizas Sophie Trébuchet chom e Pariz, lec'h ma vevas gant ur c'hamalad kozh d'he gwaz, Victor Fanneau. Daremprediñ a reas ivez familh Adèle Foucher, gwreg da zont Victor Hugo. Pa voe harzet Victor Fanneau de Lahorie ha tamallet e gaou da vezañ kemeret perzh en un irienn, e treuzas Sophie Bro-Spagn, e-kreiz ar brezel, betek Madrid lec'h m' edo he gwaz o chom. Kont e oa deuet hemañ da vezañ, ha lakaat a rae e wreg kleiz da dremen evit e bried ; goulenn a reas dibriediñ. Met nac'hañ a reas Sophie evit mirout he leve. Distreiñ a reas da Bariz gant he bugale, lec'h ma voe kaset Victor Fanneau d'ar marv e 1812.
Tremen a reas Sophie Trébuchet bloavezhioù diwezhañ he buhez gant he mibien e Pariz. Broudañ a rae anezho da studiañ ha da garout ar varzhoniezh. Estlammet e veze gant donezon he mab bihanañ, hag un awen e voe da Victor yaouank en un toulladig eus e varzhonegoù kentañ.

## Enorioù

* Plasenn Sophie Trébuchet e Naoned, e-kichen Liorzh ar Plant
* straed Sophie Trébuchet en Arwerneg-Vihan
* straed Sophie Trébuchet e Besançon lec'h ma voe ganet Victor Hugo.

## Daveoù ha notennoù

* ↑ E straed ar C'harmezezed. Akta badez Sophie Françoise Trébuchet, 19 a viz Even 1772, parrez Sant-Laorañs, Naoned. Dormann (1982) p.13.
# Sophie Gengembre Anderson

Sophie Gengembre Anderson zo un arzourez saoz, ganet e Pariz e 1823 ha marvet e Falmouth, e Kernev-Veur, d'an 10 a viz Meurzh 1903. Livet he deus merc'hed ha bugale, ha meneg a vez graet eus hec'h anv e-touez ar rakrafaelourien.
Merc'h eoa d'un tisavour parizian, Charles Antoine Colomb Gengembre, ha Saozez e oa he mamm, Hubert hec'h anv plac'h yaouank. Daremprediñ arzourien a rae an tad. E 1843 e studias an tresañ ur pennadig gant Charles Auguste Steuben e Pariz.
Pa oa 6 vloaz ez eas an tiegezh kuit eus Pariz, etre 1829 ha 1843. Pa darzhas Dispac'h 1848 ez eas an tiegezh kuit eus Bro-C'hall, da vont da SUA. E Cincinnati (Ohio) edont o chom, ha goude e Manchester (Pennsylvania), ma reas anaoudegezh gant al livour saoz Walter Anderson a zimezas dezhi.
Mervel a reas en he zi e Falmouth e 1903.

## Oberennoù

* Amzer al lireu
* Poltred ur Plac'h yaouank
* Plac'h yaouank o kempenn he blev
* Birdsong
* Penn un nimfenn
* The Turtle Dove Small (An Durzhunell)
* Bugul Fleüter (1881)
* Take the Fair Face of Woman
* Elaineor, The Lily Maid of Astolat
* Christmas Time Heres The Gobbler
* Love In a Mist (Karantez er vrumenn)
* Ready For The Ball (Prest da vont d'an dañsadeg)
* He loen muiañ karet
* An Autumn Princess
* Christmas Time Heres The Gobbler
* O kutuilh gwezvoud
* Kan an evn
* Capri Girl with Flowers
* Far Away Thoughts.jpg

## Liammoù diavaez

a vo kavet e Wikimedia Commons.
# Synod Inn

Synod Inn zo ur gêriadenn eus Kembre, e kreisteiz Ceredigion. Emañ er su da Geinewydd hag er mervent da Aberaeron.
Ur skol kentañ derez zo, Ysgol Bro Siôn Cwilt.
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Synoicus

Synoicus :
| Synoicus chinensis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Anv skiantel ||
| Synoicus Gould, 1843 ||
| D'ar vevoniezh e tenn ar pennad-mañ. ||
Synoicus a zo ur genad e rummatadur an evned, krouet e 1843 gant ar skiantour saoz John Gould (1804-1881).

## Spesadoù hag an isspesadoù anezho

Pevar spesad a ya d'ober ar genad :
* Synoicus adansonii,
* Synoicus chinensis
** S. c. chinensis, colletti, lepidus, lineatus, trinkutensis ha victoriae,
* Synoicus monorthonyx,
* Synoicus ypsilophorus
** S. y. australis, dogwa, mafulu, monticola, pallidior, plumbeus, raaltenii, saturatior ha ypsilophorus.
Pemzek (15) isspesad en holl.

## Rummatadur

Renket e vezent er genadoù Anurophasis (A. monorthonyx), Coturnix (C. ypsilophora) hag Excalfactoria (E. adansonii ha chinensis) betek miz Gouere 2021.

## Notennoù ha daveennoù

* ↑ (en) Roadennoù IOC World Bird List diwar-benn Phasianidae/Synoicus (lennet e-barzh d'an 10 a viz Ebrel 2022).
* ↑ (en) IOC World Bird List : Taxonomic Updates Version 11.2 (July 10, 2021).
# Synchiropus ocellatus

Synchiropus splendidus :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Perciformes |
| Kerentiad : | Callyonimidae |
| Genad : | Synchiropus |
| Anv skiantel ||
| Synchiropus ocellatus (Pallas, 1770) ||
| D'ar vevoniezh e tenn ar pennad-mañ. ||
Synchiropus ocellatus a zo ur pesk hag a vev e mervent Meurvor Habask.
# Syndactyla

Syndactyla :
| Syndactyla rufosuperciliata, luc'hskeudennet e Rio Grande do Sul (Brazil). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Furnariidae |
| Iskerentiad : | Furnariinae |
| Anv skiantel ||
| Syndactyla Reichenbach, 1853 ||
| D'ar vevoniezh e tenn ar pennad-mañ. ||
Syndactyla a zo ur genad e rummatadur an evned, krouet e 1853 gant ar skiantour alaman Ludwig Reichenbach (1793-1879).

## Spesadoù hag an isspesadoù anezhe

Eizh spesad golvaneged a ya d'ober ar genad :
* Syndactyla dimidiata,
* Syndactyla guttulata
** S. g. guttulata ha pallida,
* Syndactyla roraimae
** S. r. duidae, paraquensis, roraimae hag urutani,
* Syndactyla ruficollis,
* Syndactyla rufosuperciliata
** S. r. acrita, cabanisi, oleaginea ha rufosuperciliata,
* Syndactyla striata,
* Syndactyla subalaris
** S. s. lineata, mentalis, olivacea, striolata, subalaris ha tacarcunae,
* Syndactyla ucayalae.
C'hwezek (16) isspesad en holl : o c'havout a reer e Kreiz ha Suamerika.

## Notennoù ha daveennoù

* ↑ Roadennoù IOC World Bird List diwar-benn Furnariidae/Syndactyla (lennet e-barzh d'ar 16 a viz C'hwevrer 2022).
* 1 2 Er genad Simoxenops kent.
a vo kavet e Wikimedia Commons.
# Synaptomys

Synaptomys :
| Synaptomys cooperi ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cricetidae |
| Iskerentiad : | Arvicolinae |
| Genad : | Synaptomys |
| D'ar vevoniezh e tenn ar pennad-mañ. ||
Synaptomys zo ur genad e rummatadur ar bronneged, ennañ lemminged.

## Spesadoù

* Synaptomys borealis
* Synaptomys cooperi
# Sympetrum sanguineum

Sympetrum sanguineum :
| Sympetrum sanguineum par ||
| Rummatadur filogenetek ||
| Riezad : | Animalia |
| Skourrad : | Arthropoda |
| Kevrennad : | Insecta |
| Urzhad : | Odonata |
| Kerentiad : | Libellulidae |
| Genad : | Sympetrum |
| Anv skiantel ||
| Sympetrum sanguineum (O.F.Müller,1764) ||
| D'ar vevoniezh e tenn ar pennad-mañ. ||
Sympetrum sanguineum a zo ur spesad nadozed-aer hag a vez renket er genad Sympetrum e kerentiad al libellulided.
* S.sanguineum parez
* Par ha parez oc'h ober ur rod
* Par ha parez oc'h ober un tandem

## Liammoù diavaez

a vo kavet e Wikimedia Commons.
# Symposiachrus

Symposiachrus :
| Symposiachrus trivirgatus, luc'hskeudennet e Dayboro (Queensland, Aostralia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Monarchidae |
| Anv skiantel ||
| Symposiachrus Bonaparte, 1854 ||
| D'ar vevoniezh e tenn ar pennad-mañ. ||
Symposiachrus a zo ur genad e rummatadur an evned, krouet e 1854 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Naontek spesad golvaneged a ya d'ober ar genad :
* Symposiachrus axillaris
** S. a. axillaris ha S. a. fallax,
* Symposiachrus barbatus
** S. b. barbatus ha S. b. malaitae,
* Symposiachrus bimaculatus
** S. b. bimaculatus ha S. b. diadematus,
* Symposiachrus boanensis,
* Symposiachrus brehmii,
* Symposiachrus browni
** S. b. browni, S. b. ganongae, S. b. meeki ha S. b. nigrotectus,
* Symposiachrus everetti,
* Symposiachrus guttula,
* Symposiachrus infelix
** S. i. coultasi ha S. i. infelix,
* Symposiachrus julianae,
* Symposiachrus leucurus,
* Symposiachrus loricatus,
* Symposiachrus manadensis,
* Symposiachrus menckei,
* Symposiachrus mundus,
* Symposiachrus sacerdotum,
* Symposiachrus trivirgatus
** S. t. albiventris, S. t. bernsteinii, S. t. gouldii, S. t. melanopterus, S. t. melanorrhous, S. t. nigrimentum ha S. t. trivirgatus,
* Symposiachrus verticalis
** S. v. ateralbus ha S. v. verticalis,
* Symposiachrus vidua
** S. v. squamulatus ha S. v. vidua.

## Rummatadur

Bezañ e oa an holl spesadoù er genad Monarcha kent$^,$.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Monarchidae/Symposiachrus (lennet e-barzh d'ar 27 a viz Meurzh 2016).
* ↑ Christopher E. Filardi & Catherine E. Smith, Molecular phylogenetics of monarch flycatchers (genus Monarcha) with emphasis on Solomon Island endemics., Molecular Phylogenetics and Evolution Volume 37, Issue 3, miz Kerzu 2005, pajennoù 776–788.
* ↑ Les Christidis & Walter E. Boles, Systematics and Taxonomy of Australian Birds, CSIRO Publishing: Collingwood, miz Genver 2008.
# Synodus variegatus

Synodus variegatus :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Chondrichthyes |
| Urzhad : | Aulopiformes |
| Kerentiad : | Sylodontidae |
| Genad : | Sylodus |
| Anv skiantel ||
| Synodus variegatus Lacépède, 1803 ||
| D'ar vevoniezh e tenn ar pennad-mañ. ||
Synodus variegatus a zo ur spesad pesked.

## Annez

Bevañ a ra eus Meurvor Indez da Meurvor Habask.
a vo kavet e Wikimedia Commons.

## Daveoù

* ↑ N'en deus ar pesk anv boutin ebet testeniekaet e brezhoneg evit poent.
* ↑ fishbase.org